Gjykata e Lartë për kujdesin shëndetësor
Vendimi pritet me gëzim nga demokratët, dhe me kundërshtime nga republikanët në SHBA.
Jashtë Gjykatës së Lartë, mbështetësit e ligjit të kujdesit shëndetësor të Presidentit Obama festuan për fitoren e madhe ligjore për një pjesë të rëndësishme të ligjit që ndihmon më shumë se gjashtë milionë amerikanë të përballojnë sigurimin shëndetësor. Avokati i kujdesit shëndetësor, Ron Pollack thotë: Në diskutim ishin subvencionet tatimore federale që ndihmuan miliona amerikanë të blejnë sigurim shëndetësor në disa shtete. Mes tyre Gwen Jackson nga Teksasi, që kujdesej për burrin e saj të sëmurë: Gjykata e Lartë la në fuqi subvencionet gjatë një votimi gjashtë me tre, me gjykatësin konservator John Roberts që iu bashkua shumicës. Ky ishte suksesi i dytë në gjykatën e lartë për presidentin Obama për kujdesin shëndetësor, dhe zoti Obama e shpalli fitoren në Shtëpinë e Bardhë: Vendimi i Gjykatës së lartë gëzoi demokratët, duke përfshirë kreun e tyre në Dhomën e Përfaqësuesve, Nancy Pelosi: Udhëheqësi demokrat në Senat, Harry Reid tha se është koha për republikanët që të heqin dorë nga përpjekjet për shfuqizimin e ligjit: Por, kryetari republikan i Dhomës së Përfaqësuesve, John Boehner, u zotua për të vazhduar kundërshtimin: Pavarësisht vendimit të gjykatës, vendi mbetet i ndarë mbi planin e kujdesit shëndetësor të presidentit Obama, thotë eksperti i opinionit publik Karlyn Bowman: Vendimi i gjykatës nuk mund ta ndryshojë opinionin publik, por këtë ditë para Gjykatës Supreme, ishin mbështetësit e planit të presidentit Obama të cilët po festonin.